CELEX: 62008CN0449
Language: bg
Date: 2008-10-13 00:00:00
Title: Дело C-449/08: Преюдициално запитване, отправено от College van Beroep voor het bedrijfsleven (Нидерландия) на 13 октомври 2008 г.  — G. Elbertsen/Minister van Landbouw, Natuur en Voedselkwaliteit

10.1.2009   
            
            
               BG
            
            
               Официален вестник на Европейския съюз
            
            
               C 6/12
            
         Преюдициално запитване, отправено от College van Beroep voor het bedrijfsleven (Нидерландия) на 13 октомври 2008 г. — G. Elbertsen/Minister van Landbouw, Natuur en Voedselkwaliteit
   (Дело C-449/08)
   (2009/C 6/19)
   Език на производството: нидерландски
   Препращаща юрисдикция
   College van Beroep voor het bedrijfsleven
   Страни в главното производство
   
      Ищец: G. Elbertsen
   
      Ответник: Minister van Landbouw, Natuur en Voedselkwaliteit
   Преюдициални въпроси
   
               1)
            
            
               Трябва ли член 42, параграф 4 от Регламент (ЕО) № 1782/2003 на Съвета от 29 септември 2003 г. (1) да се тълкува в смисъл, че допуска държава-членка да определи референтната сума на 0 EUR и да не предостави права на плащания от националния резерв на земеделски производител, който се намира в специално положение като посоченото в член 21 от Регламент (ЕО) № 795/2004 на Комисията от 21 април 2004 г. (2)?
            
         
               2)
            
            
               Ако отговорът на този въпрос е утвърдителен, допуска ли общностното право прилагането на разпоредба като член 17, параграф 1, буква б) от Regeling GLB-inkomenssteun 2006, съгласно която при увеличение на размера на допълнителните плащания, последица от инвестиция в производствен капацитет или закупуване на земя, се приспада сума в размер на 500 EUR преди да се определи референтната сума, въз основа на която се разпределят правата на плащане от националния резерв?
            
         
      (1)  Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (ОВ L 270, стр. 1; Специално издание на български език, 2007 г., глава 3, том 49, стр. 177).
   
      (2)  Регламент (ЕО) № 795/2004 на Комисията от 21 април 2004 година за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (ОВ L 141, стр. 1; Специално издание на български език, 2007 г., глава 3, том 56, стр. 193).